**Ministru kabineta noteikumu projekta “Grozījumi Ministru kabineta 2010. gada 9. februāra noteikumos Nr.124 "Dārzeņu pavairojamā materiāla atbilstības kritēriji un aprites kārtība" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums unprojekta spēkā stāšanāslaiks (500 zīmes bez atstarpēm) | Atbilstoši direktīvās noteiktajām prasībām noteikumos precizēti dārzeņu sugu zinātniskie nosaukumi un vispārpieņemtie nosaukumi dārzeņu sugām, kā arī ieviests termins “grupa”, tādējādi aptverot visas attiecīgo dārzeņu sugu šķirnes. Noteikumi papildināti ar dārzeņu pavairojamā materiāla augu veselības prasībām, atjaunināts kaitīgo organismu saraksts un to tolerances līmenis. Precizētas prasības attiecībā uz etiķetes drukāšanu – turpmāk to darīs pati reģistrētā persona.Ņemot vērā direktīvās noteikto, noteikumu projektam jāstājas spēkā 2020. gada 1. jūnijā, bet projekta 1.pielikumam jāstājas spēkā ar 1.jūliju. |
| **I. Tiesību akta projekta izstrādes nepieciešamība** |
| 1. | Pamatojums | Augu aizsardzības likuma 5. panta 3.punkts. Komisijas 2019. gada 17. jūnija Īstenošanas direktīva (ES) 2019/990, ar ko groza ģinšu un sugas sarakstu Padomes Direktīvās 2002/55/EK 2. panta 1.punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā (turpmāk – direktīva 2019/990).Komisijas 2020.gada 11.februāra Īstenošanas direktīva (ES) 2020/177, ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – direktīva 2020/177).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010.gada 9.februāra noteikumi Nr.124 "Dārzeņu pavairojamā materiāla atbilstības kritēriji un aprites kārtība" (turpmāk – noteikumi Nr. 124), kuros nepieciešams izdarīt grozījumus, lai ieviestu: 1) direktīvu 2019/990, kas paredz precizēt zinātniskos nosaukumus un vispārpieņemtos nosaukumus dārzeņu sugām, lai viestu skaidrību par to, uz kuru dārzeņu sugu vai šķirni attiecas pavairojamā materiāla direktīvu prasības, un ieviestu formālu kategoriju “grupa”. Kategorijā “grupa” klasificē kultūraugu sugas, kas aptver visas attiecīgu dārzeņu sugu šķirnes. Noteiktās prasības jāievieš līdz 2020.gada 1.jūlijam;2) direktīvu 2020/177, kas paredz precizēt noteiktās augu veselības prasības pavairošanas materiālam, atjauninātu Savienībā reglamentēto nekarantīnas organismu sarakstu un pasākumus saistībā ar Savienībā reglamentētajiem nekarantīnas organismiem, kā arī novērstu visu sarakstā iekļauto Savienībā reglamentēto nekarantīnas organismu klātbūtni attiecīgajos tirdzniecībai paredzētajos augos. Noteiktās prasības jāievieš līdz 2020.gada 1.jūnijam.Lai direktīvā 2019/990 un direktīvā 2020/177 noteiktās prasības attiecībā uz zinātniskajiem nosaukumiem un augu veselības prasības attiecinātu uz pavairošanas materiālu, atjauninātu kaitīgo organismu sarakstu un pasākumus saistībā ar kaitīgajiem organismiem, kā arī novērstu visu sarakstā iekļauto kaitīgo organismu klātbūtni attiecīgajos tirdzniecībai paredzētajos augos, nepieciešams sagatavot Ministru kabineta noteikumu projektu “Grozījumi Ministru kabineta 2010. gada 9. februāra noteikumos Nr. 124 "Dārzeņu pavairojamā materiāla atbilstības kritēriji un aprites kārtība"” (turpmāk – noteikumu projekts). Noteikumu projektā noteiktas veselības prasības pavairošanas materiālam audzēšanas vietā, kā arī prasības pavairošanas materiālam, ko paredzēts pārdot. Pavairošanas materiālam ražošanas vietā pēc vizuālās apskates ir jābūt brīvam no visiem attiecīgajām ģintīm un sugām raksturīgajiem kaitīgajiem organismiem, kas iekļauti sarakstā. Materiālam, kas tiek tirgots, regulētā nekarantīnas organisma tolerances līmenis ir nulle vai viens %, atbilstoši noteikumos noteiktajam.Tā kā Padomes 2008. gada 15. jūlija Direktīvā 2008/72/EK (turpmāk – direktīva 2008/72/EK) par tādu dārzeņu pavairošanas un stādāmā materiāla tirdzniecību, kas nav sēklas, noteikts, ka standartmateriālam paredzētās etiķetes, atļauts drukāt reģistrētajai personai (audzētājam vai izplatītājam), precizētas noteikumu Nr.124 normas attiecībā uz etiķešu sagatavošanu. Spēkā esošie noteikumi Nr.124 paredz, ka etiķetes drukā Valsts augu aizsardzības dienests (turpmāk – dienests) vai reģistrētā persona, kurai dienests ir devis atļauju drukāt etiķetes. Pirms persona ir saņēmusi atļauju drukāt etiķetes, dienests veic atbilstības pārbaudi un tikai tad, ja materiāls ir atbilstošs prasībām, pieņem lēmumu atļaut etiķešu drukāšanu. Tā kā dārzeņu pavairojamā materiāla audzēšana tirdzniecībai Latvijā līdz šim nav bijusi aktuāla, līdz šim neviena reģistrētā persona dienestam nav lūgusi drukāt etiķetes. Ņemot vērā direktīvā 2008/72/EK noteikto, ar noteikumu projektā paredzētajiem grozījumiem etiķešu drukāšana pilnībā tiks nodota reģistrētās personas pārziņā, ļaujot drukāt etiķetes, tiklīdz dienests pavairošanas materiālu būs pārbaudījis un atzinis par atbilstošu, lai to varētu izplatīt. Ar grozījumiem noteikumu projekta 1.10. un 1.16. apakšpunktā netiek atcelti ne noteikumos Nr.124 noteiktie atbilstības kritēriji, ne aprites kārtība attiecībā uz pavairojamo materiālu. Lai etiķetes varētu drukāt un lietot, dienests, tāpat kā līdz šim, veiks pavairojamā materiāla atbilstības pārbaudes un, ja pavairošanas materiāls atbildīs noteikumos noteiktajam prasībām, ļaus reģistrētajai personai drukāt etiķetes. Ievērojot iepriekš minēto, izdarīti arī atbilstoši precizējumi, nosakot, ka turpmāk varēs izplatīt materiālu, ja tam pievienota etiķete, ko izgatavojusi reģistrētā persona (projekta 1.16. apakšpunkts). Noteikumu projekta 1.10. apakšpunktā ir noteikts termiņš, līdz kuram reģistrētajai personai dienestā būs jāiesniedz iesniegums pavairojamā materiāla atbilstības pārbaudei un augu pasu lietošanas nepieciešamībai. Konkrēts iesnieguma iesniegšanas termiņš – līdz 30. aprīlim – noteikts, lai dienests laikus varētu plānot un veikt attiecīgās pārbaudes un pieņemt lēmumu ļaut lietot augu pasi. Tā kā reģistrētā persona pati var drukāt arī augu pases, tad noteikumu Nr. 124 precizētā redakcija 22. punktā, aizstājot vārdu “izsniegšanai” ar vārdu “lietošanai” (projekta 1.12. apakšpunkts) ), nav pretrunā ar noteikumu 9.5.3. apakšpunktu, kurā noteikts, ka augu pasi izsniedz. Augu pases izsniedzējs var būt arī reģistrētā persona, kura pēc dienesta veiktās atbilstības pārbaudes augu pasu lietošanai izsniedz augu pasi. Ievērojot šo grozījumu, tiks grozīti arī Ministru kabineta 2012. gada 10. jūlija noteikumi Nr. 493 “Valsts augu aizsardzības dienesta maksas pakalpojuma cenrādis”.Svītrotas prasības attiecībā uz augu pasu izsniegšanas kārtību, jo tā noteikta Augu karantīnas noteikumos.Svītrotas aktualitāti zaudējušās prasības un izdarīti citi tehniska rakstura precizējumi.Ministru kabineta noteikumu projekts paredz:1. precizēt zinātniskos nosaukumus un vispārpieņemtos nosaukumus dārzeņu sugām,
2. atjaunināt Savienībā reglamentēto nekarantīnas organismu sarakstu;
3. noteikt prasības, lai nodrošinātu pavairojamā materiāla aizsardzību pret Savienībā reglamentētajiem nekarantīnas organismiem;
4. noteikt, ka etiķetes turpmāk sagatavos reģistrētā persona (materiāla audzētājs/izplatītājs).

Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dārzeņu pavairojamā materiāla audzētājiem un izplatītājiem, kas reģistrēti Kultūraugu uzraudzības valsts informācijas sistēmas profesionālo operatoru oficiālajā reģistrā. Tā kā dārzeņu pavairojamā materiāla audzēšana pārdošanai Latvijā nav izplatīta, profesionālo operatoru oficiālajā reģistrā ir reģistrēts neliels skaits dārzeņu pavairojamā materiāla audzētāju vai izplatītāju. Pēc Valsts augu aizsardzības dienesta aplēsēm, tās varētu būt ne vairāk kā 20 personas.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares specifiskos jautājumus un nenozīmīgi ietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus, jo būtībā prasības šajā jomā jau pastāvēja, tās tikai tiek precizētas, kā arī tiek saīsināts Savienībā reglamentēto nekarantīnas organismu saraksts.  |
| 3. | Administratīvo izmaksu monetārs novērtējums | Nav paredzamas izmaiņas administratīvajās izmaksās. |
| 4. | Atbilstības izmaksu monetārs novērtējums | Papildu atbilstības izmaksas būs dārzeņu pavairojamā materiāla audzētājiem un izplatītājiem, kas tirgos standarta pavairojamo materiālu ar pievienotu etiķeti. Patlaban reģistrā ir līdz 20 personas, kas nodarbojas ar dārzeņu pavairojamā materiāla audzēšanu un izplatīšanu, bet, pēc Valsts augu aizsardzības dienesta datiem, tās līdz šim nav drukājušas etiķetes dārzeņu pavairojamajam materiālam (nav bijis pieprasījuma). Ja tirgotājs sāks pats drukāt etiķetes, pastāv divi risinājumi: 1) ja reģistrētā persona vēlas drukāt tādas etiķetes, kā piedāvāja dienests, tam būs jāiegādājas termoprinteris (aptuveni 600 *euro* atkarībā no modeļa – vienreizējs pirkums), termālā lente (*Resin Ribbons*) par aptuveni 10 *euro* un etiķetes baltā krāsā – 21 *euro*/1000 gab. Bruto darba samaksa par vienu stundu – *6,80* *euro*. Vienas etiķetes drukāšana izmaksātu 0,20 *euro*: 0,06 *euro* termoprintera nolietojums + 0,02 *euro* etiķete + 0,01 *euro* termālā lente + 0,11 *euro* darba samaksa bruto par vienu minūti. Līdz šim vienas etiķetes izgatavošana Valsts Augu aizsardzības dienestā izmaksāja 0,17 *euro.* Dārzeņu pavairojamā materiāla audzētājam vai izplatītājam izmaksas par 1000 etiķetēm vidēji palielināsies par 0,03 *euro* gab.; 2) pastāv iespēja drukāt etiķetes uz parasta papīra – tad būs jāiegādājas printeris (aptuveni 130 *euro* atkarībā no modeļa – vienreizējs pirkums), kārtridžs (atkarībā no printera modeļa) par aptuveni 20–40 *euro* un balts papīrs (6 *euro*/1000 loksnes). Bruto darba samaksa par vienu stundu – *6,80* *euro*. Vienas etiķetes drukāšana izmaksātu 0,136 *euro*: 0,01 *euro* printera nolietojums + 0,006 *euro* papīra loksne + 0,01 *euro* kārtridžs + 0,11 *euro* darba samaksa bruto par vienu minūti. Līdz šim vienas etiķetes izgatavošana dienestā izmaksāja 0,17 *euro.* Dārzeņu pavairojamā materiāla audzētājam vai izplatītājam izmaksas par 1000 etiķetēm vidēji samazināsies par 0,034 *euro* gab.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Attiecīgi ir nepieciešami grozījumi Ministru kabineta 2012. gada 10. jūlija noteikumu Nr. 493 “Valsts augu aizsardzības dienesta maksas pakalpojuma cenrādis” (turpmāk – noteikumi Nr. 493) 14. punktā. Tas tiks izdarīts vienlaikus ar nākamajiem grozījumiem noteikumos Nr. 493. |
| 2. | Atbildīgā institūcija | Zemkopības ministrija un Valsts augu aizsardzības dienests  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 17. jūnija Īstenošanas direktīva (ES) 2019/990, ar ko groza ģinšu un sugas sarakstu Padomes Direktīvās 2002/55/EK 2. panta 1.punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā (turpmāk – direktīva 2019/990). Komisijas 2020.gada 11.februāra Īstenošanas direktīva (ES) 2020/177, ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – direktīva 2020/177).Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Regula 2016/2031).Komisijas 2019. gada 28. novembra Īstenošanas regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2019/990;Direktīva 2020/177;Regula 2016/2031;Regula 2019/2072 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2019/990 1. pants | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas 2019/990 2. pants | Noteikumu projekta 1.22. apakšpunkts (noteikumu 1. pielikums). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2019/990 3. pants | Noteikumu projekta 1.22. apakšpunkts (noteikumu 1. pielikums). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2019/990 4. pants |  | Nav jāpārņem, jo ir noteikta direktīvas spēkā stāšanās kārtība |  |
| Direktīvas 2019/990 5. pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas 2019/990 6. pants |  | Nav jāpārņem, jo norādīti adresāti. |  |
| Direktīvas 2020/1771. pants | Tiks pārņemts ar grozījumiem Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi". |  |  |
| Direktīvas 2020/1772. pants | Tiks pārņemts ar grozījumiem Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi". |  |  |
| Direktīvas 2020/1773. pants | Komisijas 2017. gada 16. marta Īstenošanas lēmums2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, atbrīvo Latviju no prasību pārņemšanas vīnogulājiem. |  |  |
| Direktīvas 2020/1774. pants | Tiks pārņemts ar grozījumiem Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība". |  |  |
| Direktīvas 2020/1775. panta 1.punkta 1. daļa | Noteikumu projekta 1.6. apakšpunkts (noteikumu 14.5. apakšpunkts). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1775. panta 1.punkta 2.daļa | Noteikumu projekta 1.6. apakšpunkts (noteikumu 14.6. apakšpunkts) | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1775. panta 1.punkta 3.daļa | Noteikumu projekta 1.6. apakšpunkts (noteikumu 14.6. apakšpunkts) | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1775. panta 1.punkta 4.daļa | Noteikumu projekta 1.6. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1775. panta 2.punkts | Noteikumu projekta 1.22. apakšpunkts. (2.pielikums) | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1776. pants | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas 2020/1777. pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/1778. pants | Tiks pārņemts ar grozījumiem Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi". |  |  |
| Direktīvas 2020/1779. pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/17710.pants | Tiks pārņemts ar grozījumiem Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" |  |  |
| Direktīvas 2020/17711. panta 1.punkts |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas 2020/17711. panta 2.punkts |  | Netiek pārņemts, jo tas adresēts Eiropas Savienības institūcijām. |  |
| Direktīvas 2020/17712.pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas 2020/17713.pants |  | Nav jāpārņem, jo norādīti adresāti. |  |
| Regulas 2016/2031 3. pants | Noteikumu projekta 1.3. (noteikumu 5. punkts) un 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 4. pants | Noteikumu projekta 1.3. apakšpunkts (noteikumu 5. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 5. pants | Noteikumu projekta 1.3. (noteikumu 5. punkts) un 1.8. apakšpunkts (noteikumu 14.4. apakšpunkts)  | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 32. pants | Noteikumu projekta 1.3. (noteikumu 5. punkts) un 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 36. pants | Noteikumu projekta 1.4. (noteikumu 8.1. apakšpunkts) un 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 37. pants | Noteikumu projekta 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 65. pants | Noteikumu projekta 1.3. apakšpunkts (noteikumu 5. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 79. pants | Noteikumu projekta 1.17. apakšpunkts (noteikumu 36. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031. 83. pants | Noteikumu projekta 1.15. apakšpunkts (noteikumu 32. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20723. pants | Noteikumu projekta 1.3. (noteikumu 5. punkts) un 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20724. pants | Noteikumu projekta 1.8. apakšpunkts (noteikumu 14.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20726. pants | Noteikumu projekta 1.3. (noteikumu 5. punkts) un 1.8. (noteikumu 14.4. apakšpunkts) apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/207213. pants | Noteikumu projekta 1.17. apakšpunkts (noteikumu 36. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/2072V pielikuma H daļa | Noteikumu projekta 1.4. apakšpunkts (noteikumu 8.1. apakšpunkts).  | Pilnībā pārņemts. | Neparedz stingrākas prasības, kā noteikts regulā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Pilnībā pārņemts. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Projekts šo jomu neskar. |
|  |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā.Noteikumu projektu sabiedrības līdzdalībai plānots ievietot Valsts kancelejas un Zemkopības ministrijas tīmekļvietnē [www.zm.gov.lv](http://www.zm.gov.lv) . |
| 2. | Sabiedrības līdzdalība projekta izstrādē | Informācija par noteikumu projektu tika ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2010-?id=893> no 20.februāra līdz 5.martam un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” no 20.februāra.Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei (turpmāk – LOSP) un Zemnieku saeimai. |
| 3. | Sabiedrības līdzdalības rezultāti | Iebildumi un priekšlikumi par tīmekļvietnē ievietoto noteikumu projektu nav saņemti.Saņemti priekšlikumi no LOSP. Tie tika izvērtēti, bet netika ņemti vērā, jo attiecīgo dārzeņu grupu, piemēram, seleriju grupas, nosaukumus nosaka direktīva, proti, tā ir direktīvas prasība. Zemnieku saeima izteica priekšlikumu termina “varietāte” vietā lietot terminu “šķirne”, kas tika ņemts vērā un atbilstoši precizēta anotācija.  |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Bajale 67027313

daiga.bajale@zm.gov.lv